שלום תלמידים,

להלן שאלות על שירת המאה ה-20 (המחצית הראשונה) מתוך בחינות בגרות שהתקיימו בשנים האחרונות. חלק מהשאלות יופיעו בבחינות שיתקיימו השנה. יתכן שאשלח לכם שאלות נוספת בהמשך. עליכם לקרוא את השאלות בעיון לאחר שתחזרו היטב על חומר הלימוד שנמצא בחוברות, בדפים ובמחברות ותנסו להבין את סעיפי השאלה. אם משהו מהשאלות או סעיפי השאלות לא ברורים לכם, אני מבקש שתשלחו לי הודעה במשו"ב.

בהצלחה לכולם

**"האומנם עוד יבואו ימים"**

1. הסבר על פי השיר "האומנם עוד יבואו ימים" את המשמעות של ההליכה בשדה. הדגם את דבריך.

בתשובתך התייחס גם לעובדה שהשיר נכתב בעיצומה של מלחמת העולם השנייה  (1943).

2. השיר "האומנם עוד יבואו ימים" פותח במילים" "האומנם עוד יבואו ימים בסליחה ובחסד". הסבר והדגם, באמצעות שלוש תמונות מרכזיות מהשיר, את הספק והתהייה שהדוברת מבטאת בפתיחה זו.

האם הספק והתהייה מקבלים מענה בסיום השיר? נמק את דבריך.

3. מה מאפיין את ההליכה בשדה, כפי שהיא מתוארת בשיר? הסבר והדגם את דבריך.

4."ופשוטים הדברים וחיים, ומותר בם לנגוע [...] כיצד משאלת לב זו באה לידי ביטוי בשיר? בתשובתך הסבר גם שניים מן האמצעים הרטוריים המסייעים להביע משאלה זו.

**"שיר אמי והנחל"**

1. הסבר כיצד התיאורים האידיליים בשיר "שיר אמי והנחל" מטרימים ומעצימים את תחושת האבדן של הבן- המשורר.

2. בשיר "שיר אמי והנחל" המשורר הוא השריד היחיד של משפחתו. כיצד באים לידי ביטוי רגשות האשמה של המשורר וגעגועיו למשפחתו בשיר. הסבר והדגם את דבריך.

3. הדובר בשיר "שיר אמי והנחל" מתאר מצבים שלא נכח בהם.

הסבר והדגם כיצד תיאור מצבים אלה בא לידי ביטוי לאורך השיר.

בתשובתך כתוב גם על הרגשות של הדובר, המשתקפים בתיאור מצבים אלה.

4. בשיר "שיר אמי והנחל" המשורר מדמיין את אמו בשתי תקופות שונות. הסבר והדגם קביעה זו. בתשובתך התייחס גם למשמעות של תיאור כפול זה בשיר.

5. בשיר "שיר אמי והנחל" יש ניגוד עמוק בין שני הבתים הראשונים לבין הבית האחרון. הסבר מהו הניגוד, כיצד הוא מעוצב בשיר, ומהי תרומתו למשמעות השיר.

6. הסבר כיצד מבנה השיר "שיר אמי והנחל" מגביר את הזעזוע מגורל האם. בסס את דבריך על דוגמאות מהשיר.

7. תאר שתיים מהתמונות בשיר "שיר אמי והנחל" שהדובר מעלה בדמיונו, והסבר כיצד הן משקפות את עולמו של הבן ואת יחסו לאמו. בתשובתך התייחס גם לרשמי החושים  (צבעים, ריחות וכדומה) המעצבים תמונות אלה.

8. כיצד תיאורי הטבע והסביבה בשיר שיר אמי והנחל מעצבים את דמות האם?

 הסבר והדגם תשובתך.

9. הצבעים הם מוטיב מרכזי בשיר שיר אמי והנחל.

 תאר כיצד בא לידי ביטוי מוטיב זה בשיר, והסבר את תרומת המוטיב לבניית

 משמעות השיר

**"לא רגעי שנת, טבע"**

1. הסבר את ההבדל בין עמדת הדובר כלפי הטבע בשני הבתים הראשונים בסונט "לא רגעי שנת, טבע" ובין עמדתו כלפי הטבע בשני הבתים המסיימים אותו. הדגם את דבריך.

2. הסבר מדוע המשורר בוחר לנוד "למקום שם משברים ינאקו / למקום צוקיו ירים צור אדיר ושב", ומה הוא חווה מול נוף זה ? הדגם את דבריך.

3. בסונטה "לא רגעי שנת, טבע" הדובר מכריז:

 "אז בושתי בגלים הרבים בסלעים... מצורים נכלמתי..."

מדוע הדובר חש תחושות אלה? הסבר והדגם את דבריך.

4. קרא את השיר "לא רגעי שנת, טבע" וענה על הסעיפים א-ב שאחריו.

א. הסבר את התמונה המתוארת בשני הבתים האחרונים של השיר, וכתוב כיצד תמונה זו משפיעה על הדובר.

ב. כיצד שני בתי השיר האחרונים משקפים את תפיסת הטבע של הדובר, המוצגת בבית הראשון של השיר?

**"פגישה חצי פגישה**

1. הסבר את שתי השורות הפותחות את הבית השני בשיר "פגישה חצי פגישה", ואת הקשר שלהן לחוויה המתוארת בשיר כולו.

2. צירוף המילים "משבר האושר והדוי" בשיר "פגישה חצי פגישה" מבטא את הרגשות המעורבים של הדוברת. הסבר והדגם כיצד רגשות אלה באים לידי ביטוי בשיר כולו.

3. תאר את תמונת הסיום בשיר "פגישה חצי פגישה", והסבר את הקשר בינה ובין התהליך הרגשי שהמשוררת חווה.

4. תאר את הרגשות הסותרים של המשוררת הבאים לידי ביטוי בשיר פגישה חצי פגישה, והסבר כיצד הם מעוצבים בו.

**עוד אבוא אל סיפך**

1. היחס של הדובר כלפי הנמענת בשיר "עוד אבוא אל סיפך" מתאפיין בריחוק ובקרבה כאחד. כיצד הריחוק והקירבה באים לידי ביטוי בשיר? הסבר והדגם את דבריך. בסס את תשובתך על פי שלושה אמצעים שונים מהשיר ועמוד על תרומתם לנשאל.
2. קרא את השיר "עוד אבוא אל סיפך" וענה על שני הסעיפים א-ב שאחריו.

 א. בבית השני המשורר כותב "[...] בלי הגיע אליך".

 על פי הבית הראשון ועל פי הבית השני בשיר, הסבר והדגם כיצד הקושי

 להגיע לאהובה מעוצב בשיר.

 ב. האם לדעתך בבית השלישי האוהבים מתאחדים? הסבר והדגם את דבריך.

 3. הסבר את תחושות הדובר כלפי הנימענת לאורך השיר.

 עליך להתייחס בתשובתך לציורי הלשון המבטאים את תחושותיו